Umar Farouk Abdulmudallab
Umar Farouk Abdulmutallab (An haife shi a Disamba 22, 1986), anfi sanin sa da na cikin tufafi Bamba, ɗan asalin Najeriya ne lokacin da yana ɗan shekara 23 aka same shi da laifin ɓoye abu mai fashewa a rigar sa tare da kokarin tayar da shi a wani jirgi mallakin kasar Amurika wato gabas maso kudu kafanonin jiragen sama na mayaka 263, akan hanyar sa daga Amstadam zuwa Detroit, jihar Michigan, ranar bikin Kirsimati da yayi dai-dai da ranar 25 ga watan Disamba na shekara ta 2009.

Tarihi
Umar Farouk Abdulmutallab shi ne auta daga cikin `ya`yan mahaifinsa su 16. Mahaifin sa shi ne Alhaji Umaru Mutallab, mai arziki kuma babban dan kasuwa, ma'aikacin banki, tsohon shugaban bankin First Bank (Nijeriya), kuma tsohon kwamishina a ma'aikatar cigaban tattalin arziki a Najeriya.  Jaridar The Times ta ayyana Alhaji Abdulmutallab a matsayin ɗaya daga cikin shahararun attajirai a Afrika.  Mahaifiyar Umar Aisha, itace ta biyu daga cikin matan mahaifin sa.
Asalin iyalan sun taso ne daga garin Funtua na jihar Katsina. Amma shi Abdulmutallab ya taso ne a garin Kaduna dake Arewacin Najeriya a lokacin yarintar sa yayi karatu a makarantar Essence
International School Ya kuma yi karatu a makarantar Rabiatu
Mutallib Institute for Arabic and Islamic Studies, ya kuma yi karatu a makarantar The British School dake a birnin Lome, Togo. An kuma baiyana shi a matsayin  zakaran   dalibi ne kuma yana sha'awar wasan kwamfuta na Play Station da wasan kwallon kwando.Abdulmutallab ya kammala karatu a University College dake birnin Landan a watan Satumba na shekarar 2005 inda ya samu digiri a fannin Injiniyanci da harkar Kuɗi da Kasuwanci. Ya Kuma  samu digirin injiniyancin kanikanci a watan Yuni na shekarar 2008.

A tabakin kawunnan sa, a lokacin da yana kankanin yaro yana da kishin addinin Musulunci,Ya kuma sha Yin watsi da harkokin bankin da Mahaifin sa yake yi inda yake kallon hakan a matsayin haramtaccen kasuwanci tare da kuma nuna ma mahaifin sa da ya dakatar da duk wata hulɗa da aikin banki.

Yinkurin yin kuna bakin wake
Ranar Kirsimeti ta shekarata 2009, Abdulmutallab yayi tafiya daga Ghana zuwa garin Amsterdam, inda yabi jirgin Northwest Airline'' Flight 252 Wanda ke kan hanyar zuwa Detroit. Yana da Fasfo din Najeriya da kuma katin shedar  yawon bude ido na ƙasar Amurika wanda ya saya a ƙasar Ghana.

Abdulmutallab ya ɗau akalla mintoci 20 a bandakin jirgin, lokacin da jirgin ya ƙara so birnin Detroit ne sai mutane suka ga Abdulmutallab ya fito daga bandakin kansa a rufe da rawani  yaje ya zauna a mazaunin sa. 
Daganan sai fasinjojin suka fara jin wani wari da wata hayaniya, sai kuma suka fara ganin hayaƙi yana tashi daga wandon Abdulmutallab. Wani Fasinja Jasper Schuringa, mai shirya fina-finai dan ƙasar Jamus yayi kansa inda yayi amfani da na'urar kashe gobara ta cikin jirgin wajen kashe wutar dake kokarin tashi a jirgin An tafi da Abdulmutallab lokacin ana ganinsa wandon sa da kafarsa sun kone sakamakon wutar. Lokacin da fasinjojin cikin jirgin suka tambaye shi menene a jikinsa sai yace "Abin fashewa ne " abin ta kunshi tsawon yanci shida (15 cm) wanda aka gani a cikin jikinshi akwai kuma sinadarai na fashewa da aka samu a jikin sa.).
Ankama Abdulmutallab a Filin jirgin saman Detroit, Abdulmutallab ya fadama jami'an tsaro cewar kungiyar Alka'ida ce ta tura shi kuma a Yemen ne aka bashi abin fashewar da yazo da shi. Alka'ida tasha daukar nauyin hare hare na ta'addanci a fadin duniya

Manazarta

Rayayyun Mutane
Haifaffun 1986